শুধু তাই নয়,এই সিন্ধান্ত অনুমোদনের জন্য প্রস্তাব আকারে এ সংক্রান্ত উপজেলা কমিটি বরাবর পাঠাতে হবে। উপজেলা কমিটির আহ্বায়ক উপজেলা নির্বাহী কর্মকর্তা (ইউএনও) ও সদস্য সচিব সহকারী কমিশনার (ভূমি)। অন্য চার সদস্য হচ্ছেন উপজেলা প্রকৌশলী, উপজেলা কৃষি কর্মকর্তা, উপজেলা প্রকল্প বাস্তবায়ন কর্মকর্তা ও বিভাগীয় বন কর্মকর্তার প্রতিনিধি। কিন্তু উপজেলা পরিষদের সিন্ধান্ত না নিয়েই দুই চেয়ারম্যান গাছ কেটে বিক্রি করছেন বলে অভিযোগ রয়েছে।